title: 2005/937/ES: Sklep Sveta z dne  8. decembra 2005  o sklenitvi Sporazuma v obliki izmenjave pisem glede začasne uporabe Protokola o določitvi ribolovnih možnosti in finančnega prispevka, predvidenih s Sporazumom med Evropsko gospodarsko skupnostjo in Republiko Sejšeli o ribolovu v obalnih vodah Sejšelov, za obdobje od  18. januarja 2005  do  17. januarja 2011

text:
               30.12.2005

               SL

               Uradni list Evropske unije

               L 348/1

         SKLEP SVETA
   z dne 8. decembra 2005
   o sklenitvi Sporazuma v obliki izmenjave pisem glede začasne uporabe Protokola o določitvi ribolovnih možnosti in finančnega prispevka, predvidenih s Sporazumom med Evropsko gospodarsko skupnostjo in Republiko Sejšeli o ribolovu v obalnih vodah Sejšelov, za obdobje od 18. januarja 2005 do 17. januarja 2011
   (2005/937/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 37 v povezavi s členom 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Med Skupnostjo in Sejšeli so potekala pogajanja o spremembah ali dopolnitvah, ki jih je treba vključiti v Protokol, priložen Sporazumu med Evropsko gospodarsko skupnostjo in Republiko Sejšeli o ribolovu v obalnih vodah Sejšelov (1), ob poteku obdobja uporabe veljavnega Protokola.

               (2)

               Rezultat teh pogajanj je nov protokol, parafiran 23. septembra 2004.

               (3)

               V skladu s tem protokolom ribiči Skupnosti v obdobju od 18. januarja 2005 do 17. januarja 2011 uživajo ribolovne možnosti v vodah, ki spadajo v suverenost ali pristojnost Republike Sejšeli.

               (4)

               Da bi zagotovili neprekinjeno ribolovno dejavnost plovil Skupnosti, je treba čim prej odobriti zadevni protokol. Zaradi tega sta obe pogodbenici parafirali Sporazum v obliki izmenjave pisem, ki predvideva začasno uporabo parafiranega Protokola od 18. januarja 2005. Sporazum v obliki izmenjave pisem je treba podpisati, s pridržkom njegove dokončne sklenitve s strani Sveta.

               (5)

               Metodo dodeljevanja ribolovnih možnosti državam članicam je treba opredeliti na podlagi tradicionalnega dodeljevanja ribolovnih možnosti v skladu s Sporazumom o ribištvu –

         SKLENIL:
   Člen 1
   Sporazum v obliki izmenjave pisem o začasni uporabi Protokola o določitvi ribolovnih možnosti in finančnega prispevka, predvidenih s Sporazumom med Evropsko gospodarsko skupnostjo in Republiko Sejšeli o ribolovu v obalnih vodah Sejšelov, za obdobje od 18. januarja 2005 do 17. januarja 2011, se odobri v imenu Skupnosti.
   Besedili Sporazuma v obliki izmenjave pisem in Protokola sta priloženi k temu sklepu.
   Člen 2
   Ribolovne možnosti določene v Protokolu, se dodelijo državam članicam po naslednjem ključu:

                           —

                           plovila za ribolov tunov s potegalkami:

               Španija:
               Francija:
               Italija:

               22 plovil,
               17 plovil,
               1 plovilo.

                           —

                           plovila za ribolov s površinskimi parangali:

               Španija:
               Francija:
               Portugalska:

               2 plovili,
               5 plovil,
               5 plovil.

         Če vloge za dovoljenja iz teh držav članic ne izkoristijo vseh ribolovnih možnosti, določenih s Protokolom, lahko Komisija obravnava vloge za dovoljenja iz katere koli druge države članice.
   Člen 3
   Predsednik Sveta je pooblaščen za imenovanje oseb, pooblaščenih za podpis Sporazuma v obliki izmenjave pisem, ki je za Skupnost zavezujoč.

      V Bruslju, 8. decembra 2005

            Za Svet

            Predsednik

         J. HUTTON

      (1)  UL L 119, 7.5.1987, str. 26.
   PRILOGA
   POGOJI ZA IZVAJANJE RIBOLOVNE DEJAVNOSTI PLOVIL SKUPNOSTI V VODAH SEJŠELOV
   POGLAVJE I
   VLOGE ZA DOVOLJENJA IN IZDAJANJE dovoljenj
   ODDELEK 1

      Izdajanje dovoljenj

               1.

               V okviru Protokola, ki za obdobje od 18. januarja 2005 do 17. januarja 2011 opredeljuje ribolovne možnosti in finančni prispevek, predvidene s Sporazumom med Evropsko gospodarsko skupnostjo in Republiko Sejšeli o ribištvu v obalnih vodah Sejšelov, lahko pridobijo dovoljenje za ribolov v vodah Sejšelov le tista plovila Skupnosti, ki izpolnjujejo pogoje.

               2.

               Plovilo Skupnosti izpolnjuje pogoje, če njegovemu lastniku, kapitanu in plovilu samemu ni prepovedano ribariti v vodah Sejšelov. Imeti morajo urejene odnose z organi Sejšelov, tako da izpolnjujejo vse predhodne obveznosti, ki izhajajo iz njihovih ribolovnih dejavnosti na Sejšelih v skladu s sporazumi o ribištvu, sklenjenimi s Skupnostjo.

               3.

               Vsa plovila Skupnosti, ki zaprosijo za ribolovno dovoljenje imajo zastopnika s stalnim prebivališčem na Sejšelih. Ime in naslov tega zastopnika morata biti navedena v vlogi za dovoljenje.

               4.

               Ustrezni organi Skupnosti predložijo Agenciji Sejšelov za ribolov vlogo za vsako plovilo, ki želi izvajati ribolov v skladu s Sporazumom, vsaj 20 dni pred datumom začetka zahtevanega obdobja veljavnosti. Vendar lahko lastniki plovil, ki niso predložili vloge za dovoljenje pred obdobjem veljavnosti, to storijo v obdobju veljavnosti najpozneje 20 dni pred začetkom ribolovnih dejavnosti. V takih primerih plačajo lastniki plovil vse pristojbine za celo leto.

               5.

               Vloge se vložijo pri pristojnem organu Sejšelov na obrazcu, pripravljenem na podlagi vzorca iz Dodatka 1.

               6.

               Vsem vlogam za dovoljenja morajo biti priloženi naslednji dokumenti:

                           —

                           dokazilo o plačilu pristojbine za obdobje veljavnosti dovoljenja,

                           —

                           vsi ostali dokumenti ali potrdila, ki jih v skladu s tem protokolom določajo posebna pravila za zadevno vrsto plovila.

               7.

               Pristojbina se vplača na račun, ki ga določijo organi Sejšelov.

               8.

               Pristojbine vključujejo vse nacionalne in lokalne dajatve, razen pristaniških dajatev in zaračunanih storitev.

               9.

               Pristojni organ na Sejšelih v 15 dneh po prejemu vseh dokumentov iz točke 6 lastnikom plovil ali njihovim zastopnikom izda dovoljenja za vsa plovila.
               En izvod se pošlje delegaciji Evropske komisije, pristojni za Sejšele.

               10.

               Dovoljenja se izdajo za določeno plovilo in niso prenosljiva.

               11.

               Vendar se na zahtevo Evropske skupnosti in če se dokaže višja sila, dovoljenje za plovilo brez plačila dodatnih pristojbin za preostalo obdobje veljavnosti nadomesti z novim dovoljenjem za drugo plovilo, katerega lastnosti so podobne lastnostim prvega plovila. Vendar se v primeru, da je bruto registrska tonaža (BRT) nadomestnega plovila večja od bruto registrske tonaže plovila, ki se nadomesti, razlika v pristojbini plača po načelu časovne porazdelitve.

               12.

               Lastnik prvega plovila ali zastopnik preklicano dovoljenje vrne pristojnemu organu Sejšelov po delegaciji Evropske komisije, pristojne za Sejšele.

               13.

               Novo dovoljenje začne veljati na dan, ko lastnik plovila preklicano dovoljenje vrne pristojnemu organu Sejšelov. O prenosu dovoljenja se obvesti delegacijo Evropske komisije, pristojne za Sejšele.

               14.

               Dovoljenje mora biti ves čas na krovu brez poseganja v točko 2 poglavja IX te priloge.

         ODDELEK 2

      Pogoji za izdajo dovoljenja – pristojbine in predplačila

               1.

               Dovoljenja veljajo eno leto in so obnovljiva.

               2.

               Pristojbina je 25 EUR na tono ulova v vodah Sejšelov.

               3.

               Dovoljenja se izdajo po plačilu naslednjih standardnih zneskov pristojnim državnim organom:

                           —

                           15 000 EUR za plovila za ribolov tunov s potegalkami, kar ustreza pristojbinam za 600 ton ulova tunov in podobnih vrst, ulovljenih v vodah Sejšelov na leto,

                           —

                           3 000 EUR za plovila s površinskimi parangali z BRT več kot 150, kar ustreza pristojbinam za 120 ton ulova tunov in podobnih vrst, ulovljenih v vodah Sejšelov na leto,

                           —

                           2 250 EUR za plovila s površinskimi parangali z BRT 150 ali manj, kar ustreza pristojbinam za 90 ton ulova tunov in podobnih vrst, ulovljenih v vodah Sejšelov na leto.

               4.

               SFA na podlagi poročil o ulovu plovil Skupnosti in drugih podatkov, ki jih ima, izdela obračun pristojbin za preteklo koledarsko leto.

               5.

               Obračun se pošlje Komisiji pred 31. marcem tekočega leta. Komisija ga pred 15. aprilom istočasno pošlje lastnikom plovil in državnim organom zadevne države članice.

               6.

               Če se lastniki plovil ne strinjajo z obračunom, ki ga je predložil SFA, se lahko posvetujejo z znanstvenimi ustanovami, pristojnimi za preverjanje statističnih podatkov o ulovu, kot so IRD (Institut de Recherche pour le Développement), IEO (Instituto Español de Oceanografia) in IPIMAR (Instituto Português de Investigação Marítima), in nato skupaj s sejšelskimi organi obravnavajo pripravo končnega obračuna do 31. maja tekočega leta. Če lastniki plovil do tega datuma nimajo pripomb, se obračun, ki ga je predložil SFA, upošteva kot končni.

               7.

               Države članice obvestijo Komisijo o končnem obračunu v zvezi z lastnim ribiškim ladjevjem.

               8.

               Lastniki plovil morebitno doplačilo plačajo pristojnim organom Sejšelov najpozneje do 30. junija istega leta na račun banke, ki jo določijo organi Sejšelov v skladu s členom 2(6) Protokola.

               9.

               Če je znesek iz končnega obračuna pristojbin nižji od predplačila iz odstavka 3, se preostanek lastniku plovila ne povrne.

         POGLAVJE II
   RIBOLOVNA OBMOČJA
   Da bi se izognili škodljivim vplivom na mali priobalni ribolov v vodah Sejšelov, se plovilom Skupnosti ne odobri ribolov na območjih, določenih v zakonodaji Sejšelov, niti na območju treh milj okrog zbiralnih naprav za ribe, ki so jih namestili organi Sejšelov in zemljepisni položaj katerih je bil sporočen predstavnikom ali zastopnikom lastnikov plovil.
   POGLAVJE III
   UREDITEV POROČANJA O ULOVU

               1.

               Za namene te priloge se trajanje plovbe plovila Skupnosti opredeli kot:

                           —

                           obdobje, ki preteče med vstopom v vode Sejšelov in izstopom iz njih, ali

                           —

                           obdobje, ki preteče med vstopom v vode Sejšelov in pretovarjanjem, ali

                           —

                           obdobje, ki preteče med vstopom v vode Sejšelov in iztovarjanjem na Sejšelih.

               2.

               Vsa plovila z dovoljenjem za ribolov v vodah Sejšelov na podlagi tega sporazuma morajo pristojnemu organu Sejšelov predložiti podatke o ulovu na naslednji način:

                           2.1

                           Plovila Skupnosti, ki imajo dovoljenje za ribolov v vodah Sejšelov, za vsako plovbo v vodah Sejšelov izpolnijo poročilo o ulovu iz Dodatkov 2 in 3. Poročilo morajo izpolniti tudi, če ne ulovijo ničesar.

                           2.2

                           V zvezi s predložitvijo poročil o ribolovu iz točk 2.1. in 2.3. plovila Skupnosti:

                                       —

                                       v primeru pristanka v Port Victorii predložijo izpolnjene obrazce organom Sejšelom v petih dneh po prihodu, v vsakem primeru pa preden zapustijo pristanišče, kar nastopi prej,

                                       —

                                       v vsakem drugem primeru pošljejo izpolnjene obrazce organom Sejšelov v 14 dneh po prihodu v katero koli drugo pristanišče.

                                 Kopije teh obrazcev za ribolov je treba prav tako poslati znanstvenim ustanovam iz točke 6, oddelka 2, poglavja I.

                           2.3

                           V zvezi z obdobjem, ko plovilo ni v vodah Sejšelov, se v zgoraj omenjeni ladijski dnevnik vnese besedilo „Zunaj sejšelskih voda“.

                           2.4

                           Obrazci so izpolnjeni čitljivo in podpisani s strani kapitana plovila ali njegovega predstavnika.

               3.

               Če določbe iz tega poglavja niso izpolnjene, si Vlada Sejšelov pridržuje pravico, da začasno prekliče dovoljenje za plovilo kršitelja, dokler se formalnosti ne dokončajo, in uporabi kazen v okviru obstoječe zakonodaje Sejšelov. O tem se obvesti državo članico ladijske zastave in Evropsko komisijo.

         POGLAVJE IV
   VKRCAVANJE MORNARJEV

               1.

               Vsako plovilo za ribolov tunov s potegalkami med plovbo v vodah Sejšelov vkrca na krov vsaj dva sejšelska mornarja, ki ju v soglasju z lastnikom plovila določi zastopnik plovila, in sicer s seznama imen, ki ga predloži pristojni organ Sejšelov.

               2.

               Lastniki plovil si prizadevajo, da vkrcajo na krov dodatno število sejšelskih mornarjev.

               3.

               Lastnik plovila ali zastopnik pristojnemu organu Sejšelov sporoči imena in podatke sejšelskih mornarjev, vkrcanih na krov zadevnega plovila, pri čemer navede tudi njihovo mesto v posadki.

               4.

               Pravice mornarjev, ki se vkrcajo na plovila EU, so zaščitene z Deklaracijo Mednarodne organizacije dela o temeljnih načelih in pravicah pri delu. To zadeva zlasti svobodo združevanja in učinkovito priznanje pravice do kolektivnega pogajanja ter odpravo diskriminacije pri zaposlovanju in opravljanju poklica.

               5.

               Pogodbe o zaposlitvi sejšelskih mornarjev, od katerih prejmejo podpisniki po en izvod, se sklenejo med zastopnikom(-i) lastnikov plovil ter mornarji in/ali njihovimi sindikati ali zastopniki po posvetovanju s pristojnimi organi Sejšelov. Te pogodbe mornarjem zagotavljajo socialno varnost, ki jim pripada, vključno z življenjskim zavarovanjem, zdravstvenim in nezgodnim zavarovanje ter pokojninskimi pravicami, ki jim pripadajo.

               6.

               Sejšelskim mornarjem izplačujejo plače lastniki plovil. Višino plač sporazumno določijo lastniki plovil ali njihovi zastopniki in pristojni organi Sejšelov, preden se izdajo dovoljenja. Vendar plačilo sejšelskih mornarjev ne sme biti nižje od tistega, ki ga prejmejo sejšelske posadke, ki opravljajo podobne delovne naloge, v nobenem primeru pa ne pod standardi ILO.

               7.

               Za namene uveljavljanja in izvajanja zakonodaje s področja zaposlovanja se zastopnik lastnika plovila obravnava kot lokalni predstavnik lastnika plovila. Pogodba, sklenjena med zastopnikom in mornarji vključuje tudi pogoje za repatriacijo in pokojninske pravice, ki jim pripadajo.

               8.

               Vsi mornarji, najeti za delo na plovilih Skupnosti, se zglasijo pri kapitanu določenega plovila dan pred predlaganim datumom vkrcanja. Če mornarja na dan in ob uri, dogovorjeni za vkrcanje, ni na dogovorjenem mestu, so lastniki plovil avtomatično oproščeni obveznosti, da mornarja vzamejo na krov.

               9.

               Če na krovu ni nobenega lokalnega mornarja iz razlogov, ki niso navedeni v točki 8, morajo lastniki plovil za vsak dan plutja v vodah Sejšelov plačati pavšalni znesek v višini 20 USD. Pavšalni znesek se plača organom Sejšelov najpozneje do datuma iz oddelka 2(8) poglavja I.

               10.

               Ta vsota se uporabi za usposabljanje mornarjev/ribičev na Sejšelih in se vplača na račun, ki ga določijo organi Sejšelov.

         POGLAVJE V
   TEHNIČNA MERILA
   Plovila morajo biti v skladu z merili in priporočili Komisije za tune v Indijskem oceanu ter veljavnimi nacionalnimi merili v zvezi z ribolovnim orodjem in njegovimi tehničnimi specifikacijami ter vsemi drugimi tehničnimi merili, ki veljajo za njihove ribolovne dejavnosti.
   POGLAVJE VI
   OPAZOVALCI

               1.

               Plovila z dovoljenjem za ribolov v vodah Sejšelov na podlagi tega Sporazuma vkrcajo na krov opazovalce, ki jih imenujejo Sejšeli pod pogoji, navedenimi v nadaljevanju.

                           1.1

                           Ribiška plovila Skupnosti na zahtevo organov Sejšelov vkrcajo na krov enega opazovalca in, če se zdi organom Sejšelov primerno in potrebno, dva opazovalca, ki ju določijo navedeni organi.

                           1.2

                           Pristojni organ Sejšelov sestavi seznam plovil, ki morajo na krov vkrcati opazovalca, in seznam imenovanih opazovalcev. Seznama se posodabljata. Takoj po pripravi in nato vsake tri mesece, če se ju posodobi, se ju posreduje Evropski komisiji.

                           1.3

                           Pristojni organ Sejšelov zadevnim lastnikom plovil ali njihovim zastopnikom sporoči ime opazovalca, ki se bo vkrcal na krov plovila, in sicer najpozneje 15 dni pred predvidenim datumom vkrcanja.

               2.

               Koliko časa preživijo opazovalci na krovu, določi pristojni organ Sejšelov, vendar to praviloma ne sme biti dlje, kot je potrebno, da opravijo svojo nalogo. Pristojni organ lastnike plovil ali njihove zastopnike o tem obvesti takrat, ko jim sporoči ime opazovalca, ki se bo vkrcal na krov zadevnega plovila.

               3.

               O pogojih za vkrcanje opazovalcev na krov se dogovorijo lastniki plovil ali njihovi zastopniki in organi Sejšelov.

               4.

               Opazovalci se vkrcajo na krov na način, ki ga izbere lastnik plovila, potem ko je bil obveščen o izbranih plovilih.

               5.

               V dveh tednih in deset dni pred vkrcanjem opazovalcev zadevni lastniki plovil objavijo, v katerem pristanišču na Sejšelih in na katere dni nameravajo vkrcati na krov opazovalce.

               6.

               Če se opazovalci vkrcajo na krov v tujem pristanišču, krije njihove potne stroške lastnik plovila. Če plovilo z opazovalcem iz Sejšelov na krovu zapusti vode Sejšelov, je treba sprejeti vse ukrepe, da se zagotovi vrnitev opazovalca na Sejšele takoj, ko je mogoče, in na stroške lastnika plovila.

               7.

               Če opazovalca ob dogovorjenem času ni na dogovorjenem kraju in če ga ni dvanajst ur po dogovorjenem času, je lastnik plovila avtomatično oproščen obveznosti, da opazovalca vzame na krov.

               8.

               Opazovalci so obravnavani kot častniki. Izvesti morajo naslednje naloge:

                           8.1

                           opazovanje ribolovnih dejavnosti plovila;

                           8.2

                           preverjanje položaja plovil, ki opravljajo ribolovne dejavnosti;

                           8.3

                           biološko vzorčenje v okviru znanstvenih programov;

                           8.4

                           beleženje ribolovnega orodja, ki se uporablja;

                           8.5

                           preverjanje podatkov o ulovu v vodah Sejšelov, zabeleženih v ladijskem dnevniku;

                           8.6

                           preverjanje deleža prilova in ocenjevanje količine zavržka;

                           8.7

                           sporočanje podatkov o ribolovu v vodah Sejšelov, vključno s količino ulova in prilova na plovilu, enkrat na teden prek telefaksa ali elektronske pošte ali z drugimi komunikacijskimi sredstvi.

               9.

               Kapitani plovil naredijo vse, kar je v njihovi moči, da opazovalcem zagotovijo fizično varnost in dobro počutje med izvajanjem njihovih nalog.

               10.

               Podobno se jim v največji možni meri ponudi vsa sredstva, potrebna za opravljanje njihovih nalog. Kapitan jim omogoči dostop do sredstev komuniciranja, potrebnih za izvrševanje njihovih nalog, dokumentov, neposredno povezanih z ribolovnimi dejavnosti plovila, zlasti ladijskega dnevnika in navigacijskega dnevnika, ter do tistih delov plovila, ki so potrebni za izvajanje nalog opazovalca.

               11.

               Opazovalci med bivanjem na plovilu:

                           11.1

                           storijo vse potrebno, da zagotovijo, da njihovo vkrcanje in prisotnost na krovu plovila ne ovirata in ne motita ribolovnih dejavnosti;

                           11.2

                           spoštujejo material in opremo na krovu ter zaupnost vseh dokumentov, ki pripadajo plovilu.

               12.

               Na koncu obdobja opazovanja in pred izkrcanjem opazovalci izdelajo poročilo o dejavnostih, ki se pošlje pristojnim organom Sejšelov, en izvod, ki ga podpiše opazovalec, pa prejme Evropska komisija. Opazovalec ob svojem izkrcanju izroči izvod poročila kapitanu plovila.

               13.

               Lastniki plovil krijejo stroške nastanitve opazovalcev v istih razmerah, kakor jih uživajo častniki na plovilu.

               14.

               Plačo in socialne prispevke za opazovalca krijejo pristojni organi Sejšelov.

         POGLAVJE VII
   IZTOVARJANJE
   Plovila za ribolov tunov s potegalkami, ki iztovarjajo v Port Victorii, si prizadevajo, da je njihov prilov na voljo organom Sejšelov po lokalni tržni ceni. Poleg tega plovila Skupnosti za ribolov tunov s potegalkami sodelujejo pri dobavi tuna sejšelski tovarni konzerv po mednarodni tržni ceni.
   POGLAVJE VIII
   PRISTANIŠKA OPREMA TER UPORABA OSKRBE IN STORITEV
   Plovila Skupnosti si prizadevajo, da si vse zaloge in storitve, ki jih potrebujejo za delovanje, priskrbijo na Sejšelih. Organi Sejšelov v dogovoru z lastniki plovil določijo pogoje za uporabo pristaniške opreme in po potrebi oskrbe in storitev.
   POGLAVJE IX
   SPREMLJANJE

               1.

               Seznam plovil
               Evropska skupnosti mora imeti seznam plovil z dovoljenji, izdanimi na podlagi tega protokola, in ga sproti posodabljati. Takoj, ko je seznam sestavljen, in vsakič, ko se posodobi, se pošlje organom Sejšelov, pristojnim za ribiške inšpekcije.

               2.

               Sistem za spremljanje plovil:
               Plovila Skupnosti se v skladu z določbami iz Dodatka 4 spremlja na nediskriminatoren način, med drugim s sistemi za spremljanje plovil.

               3.

               Vstopanje v vode Sejšelov in izstopanje iz njih

                           3.1

                           Plovila Skupnosti obvestijo pristojne organe Sejšelov o vstopu v vode Sejšelov ali izstopu iz voda Sejšelov najmanj tri ure pred načrtovanim dejanjem, med ribolovnimi dejavnostmi v vodah Sejšelov pa jih vsake tri dni obvestijo o svojem ulovu v tem obdobju.

                           3.2

                           Pri obveščanju o vstopu/izstopu plovila prav tako sporočijo svoj položaj ob tem času in količino ulova na krovu ter navedejo ulovljene vrste. To sporočilo se pošlje na obrazcu iz Dodatka 5 po telefaksu ali elektronski pošti na naslove, ki so navedeni na obrazcu. Vendar lahko pristojni organi Sejšelov plovila s površinskimi parangali, ki niso opremljena z ustrezno komunikacijsko opremo, oprostijo te obveznosti in dovolijo komunikacijo prek radijske zveze.

                           3.3

                           Ribiško plovilo Skupnosti, ki ga odkrijejo pri ribolovu, vendar o tem ni obvestilo pristojnih organov Sejšelov, se obravnava kot plovilo brez dovoljenja. V takih primerih veljajo sankcije iz točke 1 poglavja X.

               4.

               Nadzorni postopki

                           4.1

                           Kapitani ribiških plovil Skupnosti, ki izvajajo ribolovne dejavnosti v vodah Sejšelov, sodelujejo z uradniki Sejšelov, ki opravljajo inšpekcijski pregled ribolovnih dejavnosti in jih nadzorujejo.

                           4.2

                           Ti uradniki se na krovu ne zadržujejo dlje, kot je potrebno, da izpolnijo svoje naloge.

                           4.3

                           Takoj po opravljenem inšpekcijskem pregledu se kapitanu plovila da izvod inšpekcijskega poročila.

               5.

               Pretovarjanje

                           5.1

                           Vsa plovila Skupnosti, ki želijo pretovoriti ulov v vodah Sejšelov, to storijo v pristaniščih na Sejšelih.

                           5.2

                           Lastniki teh plovil morajo pristojnemu organu Sejšelov najmanj 24 ur pred pretovarjanjem sporočiti:

                                       —

                                       imena ribiških plovil, iz katerih bo potekalo pretovarjanje,

                                       —

                                       imena tovornih plovil,

                                       —

                                       težo v tonah za vrste rib, ki se bodo pretovorile,

                                       —

                                       datum pretovarjanja.

                           5.3

                           Pretovarjanje se šteje kot izstop iz voda Sejšelov. Plovila morajo zato pristojnim organom Sejšelov predložiti poročila o ulovu.

                           5.4

                           Vsako pretovarjanje ulova, ki ni zajeto zgoraj, je v vodah Sejšelov prepovedano. Vse osebe, ki kršijo to določbo, se kaznujejo po zakonodaji Sejšelov.

                           5.5

                           Kapitani ribiških plovil Skupnosti, ki iztovarjajo ali pretovarjajo v pristanišču na Sejšelih, inšpektorjem Sejšelov omogočijo in olajšajo inšpekcijski pregled teh dejavnosti. Po opravljenem inšpekcijskem pregledu se kapitanu plovila izda potrdilo.

         POGLAVJE X
   IZVRŠEVANJE

               1.

               Sankcije
               Neupoštevanje katerega izmed zgornjih predpisov, meril za upravljanje in ohranjanje živih virov ali zakonodaje Sejšelov se lahko kaznuje z začasno prekinitvijo, preklicem ali neobnovitvijo ribolovnega dovoljenja plovila.
               Država članica ladijske zastave in Evropska komisija sta takoj in v celoti obveščeni o vsaki začasni prekinitvi ali preklicu dovoljenja in o vseh pomembnih dejstvih v zvezi s tem. Med obdobjem začasne prekinitve dovoljenja ali med preostalim obdobjem veljavnosti dovoljenja, ki je bilo preklicano, lahko Evropska komisija v skladu s postopkom iz točke 1, oddelka 11, poglavja I zahteva dovoljenje za plovilo drugega lastnika.

               2.

               Zadržanje ribiških plovil
               Organi Sejšelov o zadržanju ribiškega plovila, ki pluje pod zastavo države članice Skupnosti in ribari v skladu s Sporazumom v ribolovnem območju Sejšelov, v 48 urah obvestijo delegacijo Komisije, pristojno za Sejšele, in državo ladijske zastave ter pošljejo kratko poročilo o okoliščinah in razlogih za to zadržanje. Delegacija in država ladijske zastave sta sproti obveščeni o vseh začetih postopkih in izrečenih kaznih.

         Dodatek 1
   VLOGA ZA IZDAJO DOVOLJENJA TUJEMU RIBIŠKEMU PLOVILU
   Ime vlagatelja: …
   Naslov vlagatelja: …
   Ime in naslov najemnika plovila, če se razlikuje od zgoraj navedenega:
   ….
   Ime in naslov drugega pravnega zastopnika na Sejšelih:
   ….
   Ime in naslov kapitana plovila:
   …
   Ime plovila: …
   Vrsta plovila: …
   Dolžina in neto registrska tonaža plovila: …
   Tip motorja, število konjskih moči in bruto registrska tonaža: …
   Pristanišče in država registracije: …
   Številka registracije: …
   Zunanja razpoznavna oznaka ribiškega plovila: …
   Radijski klicni znak/signalne črke: …
   Frekvenca: …
   Podrobnosti o opremi: …
   Število in narodnost posadke: …
   Predlagano ribolovno območje in vrste rib: …
   …
   …
   Opis ribolovnih dejavnosti, mešanih družb in drugih pogodbenih ureditev:
   …
   …
   Potrjujem, da so vsi zgornji podatki točni.

               Datum: …

               Podpis: …

         Dodatek 2
   POROČILO O ULOVU ZA PLOVILA S POTEGALKAMI

   Dodatek 3
   POROČILO O ULOVU ZA PLOVILA S POVRŠINSKIMI PARANGALI

   Dodatek 4
   Določbe o načinu pošiljanja podatkov v zvezi s satelitskim spremljanjem položaja plovil es, ki ribarijo na podlagi sporazuma o ribištvu med es in sejšeli
   Ker je Republika Sejšeli uvedla sistem za spremljanje plovil (VMS), ki velja na nediskriminatorni osnovi za vsa tuja ribiška plovila, ki lovijo ribe v vodah Sejšelov, in razširila uporabo sistema VMS na lastno nacionalno ribiško ladjevje iste kategorije ter
   glede na to, da se ribiška plovila ES v skladu z zakonodajo Skupnosti od januarja 2000 že spremljajo satelitsko,
   je priporočljivo, da država ladijske zastave in organi Republike Sejšeli izvajajo satelitsko spremljanje plovil Skupnosti, ki ribarijo na podlagi Sporazuma o ribolovu med Evropsko Skupnostjo in Republiko Sejšeli o ribolovu v obalnih vodah Sejšelov, v skladu z naslednjimi pogoji:

               1.

               Za satelitsko spremljanje organi Sejšelov sporočijo centrom za spremljanje ribištva (FMC) držav ladijske zastave koordinate (zemljepisno širino in dolžino) voda Sejšelov.
               Organi Sejšelov te podatke, izražene v decimalnih stopinjah, pošljejo v elektronski obliki v različici koordinatnega sistema Wgs-84 datum.

               2.

               Organi Sejšelov in nacionalni centri FMC si v skladu s pogoji iz točk 4 in 6 izmenjajo podatke o elektronskih naslovih v formatu X.25 ali po potrebi z uporabo drugega varnega komunikacijskega protokola in specifikacije, ki jih bodo uporabljali njihovi centri FMC. Ti podatki po možnosti vključujejo imena, telefonske številke in številke telefaksa ter elektronske naslove (internet), ki se lahko uporabljajo za splošno komunikacijo med centri FMC.

               3.

               Položaj plovil se določi s toleranco, manjšo od 500 metrov, in z 99-odstotnim intervalom zaupanja.

               4.

               Če plovilo, ki ribari na podlagi Sporazuma o ribolovu med Evropsko Skupnostjo in Republiko Sejšeli o ribolovu v obalnih vodah Sejšelov in je v skladu z zakonodajo Skupnosti satelitsko spremljano, vstopi v vode Sejšelov, center FMC države ladijske zastave nadzornemu centru na Sejšelih avtomatično pošlje poročilo o položaju, v realnem času, in nato v presledkih najmanj vsako uro (frekvenca). Ta sporočila se obravnavajo kot poročila o položaju.

               5.

               Sporočila iz točke 4 se pošljejo v elektronski obliki v formatu X.25 ali z uporabo drugega varnega komunikacijskega protokola, če so se ustrezni centri predhodno tako dogovorili FMC. Vsa sporočila se pošljejo avtomatično, v realnem času, v skladu z opredelitvami iz Dodatka 1.
               Kadar plovilo ribari v vodah Sejšelov, ne sme izključiti satelitske sledilne naprave.

               6.

               V primeru tehničnih težav ali okvare satelitske sledilne naprave, ki je nameščena na krovu ribiškega plovila, kapitan tega plovila centru FMC države ladijske zastave prek telefaksa ali elektronske pošte čimprej sporoči podatke iz točke 4. Dokler plovilo ostaja v vodah Sejšelov, zadostuje vsaj eno poročilo o globalnem položaju na vsake štiri ure. To poročilo o globalnem položaju vključuje položaje plovila vsako uro, kot jih je zabeležil kapitan plovila v zadnjih štirih urah. Center FMC države ladijske zastave ali plovilo samo ta sporočila takoj pošlje Centru za spremljanje na Sejšelih. Če je potrebno ali v primeru dvoma, lahko Urad Sejšelov za ribolov (SFA) od določenega plovila zahteva, da pošlje poročilo o položaju vsako uro. Pokvarjena oprema se popravi ali zamenja takoj, ko plovilo zaključi z ribolovnim potovanjem, ali najpozneje v enem mesecu. Po tem roku plovilo ne sme oditi na novo ribolovno potovanje, dokler se oprema ne popravi ali zamenja.

               7.

               Strojna in programska oprema sistema za spremljanje plovil sta narejeni tako, da ne dovolita nepooblaščenih sprememb, tj. ne dopustita vnosa ali prikaza napačnega položaja in se ju ne da ročno predelati. Sistem je popolnoma avtomatičen in deluje vedno, ne glede na okoljske razmere. Satelitske sledilne naprave se ne sme uničiti, poškodovati, onesposobiti za delovanje ali v njo kako drugače posegati.
               Kapitan zagotovi zlasti, da:

                           —

                           podatki niso na noben način spremenjeni,

                           —

                           antena ali antene, povezane s satelitskimi sledilnimi napravami, niso ovirane na noben način,

                           —

                           napajanje satelitske sledilne naprave ni na noben način prekinjeno .

                     V primeru kakršne koli kršitve zgoraj omenjenih obveznosti je kapitan odgovoren v skladu z zakonodajo in predpisi Sejšelov, če plovilo deluje v vodah Sejšelov.

               8.

               Centri FMC držav ladijske zastave nadzorujejo spremljanje svojih plovil, ko so ta v vodah Sejšelov, v enournih presledkih. Če se spremljanje plovil ne izvaja v skladu s predvidenimi pogoji, se nemudoma obvesti Center za spremljanje na Sejšelih in uporabi postopek iz točke 6.

               9.

               Ustrezni centri FMC in Center za spremljanje na Sejšelih morajo sodelovati, da se zagotovi izvajanje teh določb. Če Center za spremljanje na Sejšelih ugotovi, da država ladijske zastave ne pošilja podatkov v skladu s točko 4 zgoraj, se o tem takoj obvesti drugo stran. Po prejemu obvestila slednja odgovori v štiriindvajsetih (24) urah, tako da obvesti Center za spremljanje na Sejšelih o razlogih za prekinitev prenosa in predlaga razumen rok za uskladitev s temi določbami. Če se ji ne uspe držati tega roka, pogodbenici težavo rešujeta v pisni obliki ali kakor določa točka 13.

               10.

               Podatke o spremljanju, poslane v skladu s temi določbami, uporabljajo organi Sejšelov v zvezi z ladjevjem Skupnosti, ki ribari v vodah Sejšelov, izključno za nadzor, upravljanje, spremljanje in za uveljavljanje Sporazuma o ribolovu med Evropsko Skupnostjo in Republiko Sejšeli o ribolovu v obalnih vodah Sejšelov. Ti podatki se pod nobenim pogojem ne smejo sporočiti drugim stranem, razen v posameznem primeru s pisnim pristankom zadevne države ladijske zastave ali z odredbo Sodišča Sejšelov.

               11.

               Pogodbenici se sporazumeta, da si bosta na zahtevo ene izmed pogodbenic izmenjali podatke o opremi, ki se uporablja za satelitsko sledenje, da zagotovita, da je za namene teh določb omenjena oprema popolnoma v skladu z zahtevami druge pogodbenice.

               12.

               Stranki se dogovorita, da po potrebi pregledata te določbe, pa tudi vse primere okvar ali nepravilnosti, povezanih s posameznimi plovili. Vse take primere mora SFA sporočiti državi ladijske zastave iz ES vsaj 15 dni pred pregledovalnim sestankom.

               13.

               V primeru kakršnega koli spora glede tolmačenja ali uporabe teh določb se pogodbenici posvetujeta v okviru Skupnega odbora iz člena 7 Sporazuma med Evropsko skupnostjo in Republiko Sejšeli v zvezi z ribolovom v vodah Sejšelov.

               14.

               Te določbe začnejo veljati 18. januarja 2005.

         Dodatno določilo 1
   Pošiljanje sporočil sistema za spremljanje plovil (VMS) Sejšelom
    o položaju

               Podatek

               Oznaka

               Obvezno/neobvezno

               Pripombe

               Začetek zapisa

               SR

               O

               Podatek o sistemu; označuje začetek zapisa

               Naslov

               AD

               O

               Podatek o sporočilu; prejemnica. Oznaka države ISO Alfa-3

               Od

               FR

               O

               Podatek o sporočilu; pošiljateljica. Oznaka države ISO Alfa-3

               Vrsta sporočila

               TM

               O

               Podatek o sporočilu; vrsta sporočila, „POS“

               Radijski klicni znak

               RC

               O

               Podatek o plovilu; mednarodni radijski klicni znak plovila

               Notranja referenčna številka

               IR

               N

               Podatek o plovilu; enotna številka plovila pogodbenice (oznaka ISO Alfa-3 države zastave, ki ji sledi številka)

               Zunanja registrska številka

               XR

               N

               Podatek o plovilu; številka na boku plovila

               Zemljepisna širina

               LA

               O

               Podatek o položaju; položaj plovila v stopinjah in minutah S/J SSMM (WGS-84)

               Zemljepisna dolžina

               LO

               O

               Podatek o položaju; položaj plovila v stopinjah in minutah V/Z SSSMM (WGS-84)

               Hitrost

               SP

               O

               Podatek o položaju; hitrost plovila v desetinkah vozla

               Smer

               CO

               O

               Podatek o položaju; smer plovila na lestvici 360o

               Datum

               DA

               O

               Podatek o položaju; datum zabeleženja položaja UTC (LLLLMMDD)

               Čas

               TI

               O

               Podatek o položaju; čas zabeleženja položaja UTC (UUMM)

               Konec zapisa

               ER

               O

               Podatek o sistemu; označuje konec zapisa

         Nabor znakov: ISO 8 859,1
   Prenos podatkov je strukturiran na naslednji način:

               —

               dvojna poševnica (//) in oznaka označujeta začetek prenosa,

               —

               enojna poševnica (/) ločuje oznako in podatek.

         Neobvezne podatke je treba vstaviti med začetek in konec zapisa.
   Dodatek 5
   VZOREC POROČILA
   1.   POROČILO O VSTOPU (V 3 URAH PRED DOGODKOM)

               (Vsebina)

               (Prenos)

               Naslovnik

               SFA

               Koda za ukrepanje

               IN

               Ime plovila

               Mednarodni radijski klicni znak

               Položaj vstopa

               Datum in ura (UTC) Vstopa

               Količina (t) Rib na plovilu

               Rumenoplavuti tun

               (t)

               Veleoki tun

               (t)

               Črtasti tun

               (t)

               Drugo (navedite)

               (t)

         2.   Poročilo o izstopu (v 3 urah pred dogodkom)

               (Vsebina)

               (Prenos)

               Naslovnik

               SFA

               Koda za ukrepanje

               OUT

               Ime plovila

               Mednarodni radijski klicni znak

               Položaj izstopa

               Datum in ura (UTC) Izstopa

               Količina (t) Rib na plovilu

               Rumenoplavuti tun

               (t)

               Veleoki tun

               (t)

               Črtasti tun

               (t)

               Drugo (navedite)

               (t)

         3.   Tedensko poročilo o ulovu (vsake tri dni, ko ladja ribari v vodah sejšelov)

               (Vsebina)

               (Prenos)

               Naslovnik

               SFA

               Koda za ukrepanje

               WCRT

               Ime plovila

               Mednarodni radijski klicni znak

               Količina (t) Rib na plovilu

               Rumenoplavuti tun

               (t)

               Veleoki tun

               (t)

               Črtasti tun

               (t)

               Drugo (navedite)

               (t)

               Število metov od zadnjega poročila

         Vsa poročila se pošljejo pristojnemu organu na številko telefaksa ali na elektronski naslov: telefaks: + 248 225957; elektronski naslov: fmcsc@sfa.sc
   Seychelles Fishing Authority, P.O. Box 449, Fishing Port, Mahé, Seychelles
    ---documentbreak---

               30.12.2005

               SL

               Uradni list Evropske unije

               L 348/3

         SPORAZUM V OBLIKI IZMENJAVE PISEM
   v obliki izmenjave pisem o začasni uporabi Protokola o določitvi ribolovnih možnosti in finančnega prispevka, predvidenih s Sporazumom med Evropsko gospodarsko skupnostjo in Republiko Sejšeli o ribolovu v obalnih vodah Sejšelov, za obdobje od 18. januarja 2005 do 17. januarja 2011
   A.   Pismo Vlade Republike Sejšeli:
   Spoštovani,
   v čast mi je, da Vas lahko v zvezi s Protokolom, parafiranim 23. septembra 2004, o ribolovnih možnostih in finančnem prispevku za obdobje od 18. januarja 2005 do 17. januarja 2011 obvestim, da je Vlada Republike Sejšeli pripravljena začasno uporabljati Protokol od 18. januarja 2005 do njegovega začetka veljavnosti v skladu s členom 13 Protokola, pod pogojem da je Evropska skupnost pripravljena storiti enako.
   V tem primeru bi moral prvi obrok finančnega prispevka iz člena 2 Protokola biti plačan do 30. septembra 2005.
   Hvaležen vam bom, če boste potrdili, da se Evropska skupnost strinja s takšno začasno uporabo.
   Sprejmite, prosim, izraz mojega globokega spoštovanja.

      Za Vlado Republike Sejšeli

   B.   Pismo Evropske skupnosti
   Spoštovani,
   v čast mi je potrditi prejem Vašega pisma z današnjim datumom, v katerem je zapisano:

      „v čast mi je, da Vas lahko v zvezi s Protokolom, parafiranim 23. septembra 2004, o ribolovnih možnostih in finančnem prispevku za obdobje od 18. januarja 2005 do 17. januarja 2011 obvestim, da je Vlada Republike Sejšeli pripravljena začasno uporabljati Protokol od 18. januarja 2005 do njegovega začetka veljavnosti v skladu s členom 13 Protokola, pod pogojem da je Evropska skupnost pripravljena storiti enako.
      V tem primeru bi moral prvi obrok finančnega prispevka iz člena 2 Protokola biti plačan do 30. septembra 2005.
      Hvaležen vam bom, če boste potrdili, da se Evropska skupnost strinja s takšno začasno uporabo.“

   Z veseljem potrjujem, da se Evropska skupnost strinja z začasno uporabo.
   Sprejmite, prosim, izraz mojega globokega spoštovanja.

      Za Svet Evropske unije

 ---documentbreak--- NA ---documentbreak---

               30.12.2005

               SL

               Uradni list Evropske unije

               L 348/4

         PROTOKOL
   O določitvi ribolovnih možnosti in finančnega prispevka, predvidenega s Sporazumom med Evropsko gospodarsko skupnostjo in Republiko Sejšeli o ribolovu v obalnih vodah Sejšelov, za obdobje od 18. januarja 2005 do 17. januarja 2011

   Člen 1
   Obdobje uporabe in ribolovne možnosti
   1.   Za obdobje 6 let, od 18. januarja 2005 do 17. januarja 2011, so ribolovne možnosti, odobrene v skladu s členom 2 Sporazuma, naslednje:

               (a)

               40 plovil za ribolov tunov s potegalkami, in

               (b)

               12 plovil s površinskimi parangali.

         2.   Odstavek 1 se uporablja ob upoštevanju členov 4 in 5.
   3.   V skladu s členom 4 Sporazuma lahko plovila, ki plujejo pod zastavo države članice Evropske skupnosti, izvajajo ribolovne dejavnosti v vodah Sejšelov le, če imajo ribolovno dovoljenje, izdano na podlagi tega protokola in v skladu z njegovo Prilogo.
   Člen 2
   Finančni prispevek – Načini plačila
   1.   V obdobju iz člena 1 je finančni prispevek iz člena 6 Sporazuma 24 750 000 EUR.
   2.   Odstavek 1 se uporablja ob upoštevanju členov 4, 6 in 8.
   3.   Skupnost v obdobju uporabe tega protokola plača finančni prispevek iz odstavka 1 v višini 4 125 000 EUR letno.
   4.   Če skupni letni ulov tunov s strani plovil Skupnosti v vodah Sejšelov preseže 55 000 ton, se skupni letni finančni prispevek poveča za 75 EUR za vsako dodatno tono ulova tunov. Vendar skupni letni znesek, ki ga plača Skupnost, ne more preseči 8 250 000 EUR.
   5.   Finančni prispevek se plača najpozneje 30. septembra 2005 za prvo leto in najpozneje na dan obletnice Protokola za vsako naslednje leto.
   6.   Ob upoštevanju člena 6 je način uporabe finančnega prispevka v polni pristojnosti Sejšelov.
   7.   Finančni prispevek se izplača na največ dva računa državne zakladnice, odprta pri Centralni banki Sejšelov.
   Člen 3
   Sodelovanje na področju odgovornega ribolova
   1.   Pogodbenici se zavezujeta, da bosta spodbujali odgovorni ribolov v vodah Sejšelov na podlagi načela nediskriminacije med različnimi ribiškimi ladjevji, ki ribarijo v teh vodah.
   2.   Na podlagi priporočil in resolucij, sprejetih v okviru Komisije za tune v Indijskem oceanu (IOTC), in najboljših razpoložljivih strokovnih nasvetov ter, če je primerno, po skupnem sestanku znanstvenikov se lahko pogodbenici medsebojno posvetujeta v okviru Skupnega odbora iz člena 7 Sporazuma in se po potrebi sporazumeta o ukrepih za zagotovitev trajnostnega upravljanja ribiških virov.
   Člen 4
   Pregled ribolovnih možnosti
   1.   Ribolovne možnosti iz člena 1 se lahko sporazumno povečajo, če sklepi skupnega sestanka znanstvenikov iz člena 3(2) potrdijo, da tako povečanje ne bo ogrozilo trajnostnega upravljanja sejšelskih virov. V tem primeru se finančni prispevek iz člena 2(1) poveča sorazmerno in po načelu časovne porazdelitve. Vendar skupni znesek finančnega prispevka, ki ga plača Evropska skupnost, ne sme preseči dvakratnega zneska iz člena 2(1). Če ulov ribiških plovil Skupnosti preseže količino, ki ustreza skupnemu znesku finančnega prispevka, se pogodbenici čim prej posvetujeta, da določita finančni znesek za ulov, ki presega to omejitev.
   2.   Nasprotno, če se pogodbenici strinjata, da bosta omejili ribolovne možnosti iz člena 1, se finančni prispevek zniža sorazmerno in po načelu časovne porazdelitve.
   3.   Tudi dodelitev ribolovnih možnosti različnim kategorijam plovil se lahko revidira, če se pogodbenici o tem strinjata, pod pogojem, da so vsakršne spremembe skladne s priporočili ali resolucijami, ki jih sprejme IOTC glede upravljanja staležev, na katere bi taka prerazporeditev lahko imela vpliv. Pogodbenici se sporazumeta o ustrezni prilagoditvi finančnega prispevka, če je to zaradi prerazporeditve ribolovnih možnosti upravičeno.
   Člen 5
   Nove ribolovne možnosti
   1.   Če se ribiška plovila Skupnosti začnejo zanimati za ribištvo, ki ni predvideno v členu 1, se pogodbenici pred odobritvijo kakršne koli take dejavnosti posvetujeta in se po potrebi dogovorita o pogojih za tako ribištvo ter ustrezno spremenita ta protokol in njegovo Prilogo.
   2.   Pogodbenici morata spodbujati poskusni ribolov, zlasti v zvezi z globokomorskimi vrstami, ki so v vodah Sejšelov. Za ta namen in na zahtevo ene izmed pogodbenic se medsebojno posvetujeta in za vsak posamezni primer določita vrste, pogoje in druge pomembne parametre.
   Pogodbenici izvajata poskusni ribolov v skladu s parametri, ki jih z upravnim dogovorom določita obe pogodbenici, če je to ustrezno. Poskusni ribolov se lahko odobri za obdobje največ šest mesecev.
   Če pogodbenici menita, da imajo poskusne ribolovne dejavnosti pozitivne rezultate, lahko Vlada Sejšelov ribiškemu ladjevju Skupnosti dodeli ribolovne možnosti za nove vrste do izteka veljavnosti tega protokola. Finančno nadomestilo iz člena 2(1) se zato zviša.
   Člen 6
   Začasna ustavitev in revizija plačila finančnega prispevka
   1.   Če zaradi okoliščin, ki jih je mogoče pripisati izključno nepravilnosti ali malomarnosti s strani Sejšelov, ni mogoče izvajati ribolova v vodah Sejšelov, lahko Evropska skupnost po predhodnem posvetovanju s Sejšeli začasno ustavi plačevanje finančnega prispevka, pod pogojem, da je Skupnost v celoti poravnala vse zneske, plačljive do dneva začasne zaustavitve plačevanja.
   2.   Finančni prispevek se začne ponovno plačevati, ko se stanje normalizira, ter po posvetovanjih in dogovoru med pogodbenicama, ki potrdita, da razmere verjetno omogočajo ponovno opravljanje normalnih ribolovnih dejavnosti.
   Člen 7
   Spodbujanje odgovornega ribolova in trajnostnega ribištva v vodah Sejšelov
   1.   Delež vsaj 36 % finančnega prispevka iz člena 2(1) je namenjen opredelitvi in izvajanju sektorske ribiške politike na Sejšelih za spodbujanje odgovornega ribolova in trajnostnega ribištva v njihovih vodah. S tem prispevkom se upravlja v smislu doseganja ciljev, določenih z medsebojnim sporazumom pogodbenic, ter letnimi in večletnimi programi za njihovo uresničitev.
   2.   Za namene odstavka 1 se Skupnost in Sejšeli takoj po začetku veljavnosti tega protokola in najpozneje v treh mesecih po tem datumu v okviru Skupnega odbora iz člena 7 Sporazuma dogovorijo o večletnem sektorskem programu in podrobnih pravilih za izvajanje, ki zajemajo zlasti:

               (a)

               letne in večletne smernice za uporabo deleža finančnega prispevka iz odstavka 1;

               (b)

               cilje, tako letne kot večletne, ki jih je treba doseči za postopno uvajanje odgovornega ribolova in trajnostnega ribištva, pri čemer se upoštevajo prednostne naloge, ki so jih izrazili Sejšeli v svoji nacionalni ribiški politiki in drugih politikah, ki so povezane z ali vplivajo na spodbujanje odgovornega ribolova in trajnostnega ribištva;

               (c)

               merila in postopke za vrednotenje vsakoletnih rezultatov.

         3.   Vse predlagane spremembe večletnega sektorskega programa morata odobriti obe pogodbenici v okviru Skupnega odbora.
   4.   Sejšeli vsako leto dodelijo delež finančnega prispevka iz odstavka 1 za izvajanje večletnega programa. V prvem letu izvajanja Protokola je treba o tej dodelitvi obvestiti Skupnost takrat, ko je večletni sektorski program potrjen v okviru Skupnega odbora. V vsakem naslednjem letu Sejšeli obvestijo Skupnost o dodelitvi najpozneje do 1. decembra predhodnega leta.
   5.   Če to zahteva letno vrednotenje napredka pri izvajanju večletnega sektorskega programa, lahko Evropska skupnost z dovoljenjem Skupnega odbora zaprosi za spremembo finančnega prispevka iz člena 2(1), da se dejanski znesek finančnih sredstev, dodeljenih za izvajanje programa, uskladi z njegovimi rezultati.
   Člen 8
   Spori – začasna prekinitev uporabe Protokola
   1.   Vsak spor med pogodbenicama v zvezi s tolmačenjem tega protokola ali njegovo uporabo je predmet posvetovanj med pogodbenicama v okviru Skupnega odbora iz člena 7 Sporazuma, po potrebi na izrednem zasedanju.
   2.   Brez poseganja v člen 9 se lahko uporaba Protokola na pobudo ene izmed pogodbenic začasno prekine, če je spor med pogodbenicama resen in če se posvetovanje v okviru Skupnega odbora iz odstavka 1 ni zaključilo z mirno rešitvijo spora.
   3.   Zainteresirana pogodbenica mora v primeru začasne prekinitve uporabe Protokola sporočiti svojo namero v pisni obliki vsaj tri mesece pred dnevom začetka veljavnosti začasne prekinitve.
   4.   V primeru začasne prekinitve pogodbenici nadaljujeta s posvetovanji, da bi našli sporazumno rešitev spora. Če dosežeta takšno rešitev, se Protokol začne znova uporabljati, znesek finančnega prispevka pa se zniža sorazmerno in po načelu časovne porazdelitve glede na obdobje, v katerem je bila uporaba Protokola začasno prekinjena.
   Člen 9
   Začasna prekinitev uporabe Protokola zaradi neplačevanja
   Na podlagi člena 3 lahko Sejšeli začasno prekinejo izvajanje tega protokola, če Evropska skupnost ne izvrši plačila iz člena 2.
   Člen 10
   Nacionalna zakonodaja
   Dejavnosti ribiških plovil Skupnosti na Sejšelih urejajo nacionalna zakonodaja in predpisi, razen če je v tem protokolu in njegovi Prilogi drugače določeno.
   Člen 11
   Klavzula o reviziji
   Po tretji obletnici tega protokola in njegove Priloge pogodbenici preučita uporabo Protokola in njegove Priloge in se po potrebi posvetujeta o spremembah njunih določb. Vse take spremembe lahko vključujejo referenčno težo v tonah in običajne zneske, plačane za dovoljenja, ter razmerje med zneskom na tono iz člena 2(4) in zneskom iz oddelka 2(2) Priloge.
   Člen 12
   Razveljavitev
   Protokol in Priloga I z dne 17. januarja 2002 k Sporazumu med Evropsko gospodarsko skupnostjo in Republiko Sejšeli o ribolovu v obalnih vodah Sejšelov, ki je začel veljati 28. oktobra 1987, se razveljavita in nadomestita s tem protokolom in njegovo prilogo.
   Člen 13
   Začetek veljavnosti
   1.   Ta protokol s prilogo začne veljati na datum, ko se pogodbenici medsebojno uradno obvestita, da so zaključeni potrebni postopki.
   2.   Protokol se uporablja od 18. januarja 2005.


title: Sklep Sveta 2012/36/SZVP z dne 23. januarja 2012 o spremembah Sklepa 2010/639/SZVP o omejevalnih ukrepih proti nekaterim uradnikom Belorusije

text:
               24.1.2012

               SL

               Uradni list Evropske unije

               L 19/31

         SKLEP SVETA 2012/36/SZVP
   z dne 23. januarja 2012
   o spremembah Sklepa 2010/639/SZVP o omejevalnih ukrepih proti nekaterim uradnikom Belorusije
   SVET EVROPSKE UNIJE JE –
   ob upoštevanju Pogodbe o Evropski uniji, zlasti člena 29 Pogodbe,
   ob upoštevanju naslednjega:

               (1)

               Svet je 25. oktobra 2010 sprejel Sklep 2010/639/SZVP o omejevalnih ukrepih proti Belorusiji (1).

               (2)

               Svet je 10. oktobra 2011 sprejel Sklep 2011/666/SZVP (2), s katerim je bila podaljšana veljavnost obstoječih omejevalnih ukrepov do 31. oktobra 2012.

               (3)

               Glede na resnost razmer v Belorusiji bi bilo treba sprejeti dodatne omejevalne ukrepe proti Belorusiji.

               (4)

               Omejitve glede vstopa ter zamrznitev sredstev in gospodarskih virov bi bilo treba uporabiti za osebe, odgovorne za hujše kršitve človekovih pravic ali zatiranje civilne družbe in demokratične opozicije, zlasti za osebe na vodilnih položajih ter za osebe in subjekte, ki režim Lukašenka izkoriščajo, podpirajo ali navedenemu režimu zagotavljajo finančno ali materialno podporo.

               (5)

               Sklep 2010/639/SZVP bi bilo treba ustrezno spremeniti –

         SPREJEL NASLEDNJI SKLEP:
   Člen 1
   Sklep 2010/639/SZVP se spremeni, kot sledi:

               1.

               v členu 1(1) se dodata naslednji točki:

                           „(e)

                           za hujše kršitve človekovih pravic ali izvajanje represije nad civilno družbo in demokratično opozicijo v Belorusiji, navedene v Prilogi V;

                           (f)

                           ter za osebe ali subjekte, ki izkoriščajo ali podpirajo režim Lukašenka, navedene v Prilogi V.“;

               2.

               v členu 2(1) se dodata naslednji točki:

                           „(c)

                           za hujše kršitve človekovih pravic ali izvajanje represije nad civilno družbo in demokratično opozicijo v Belorusiji, navedene v Prilogi V;

                           (d)

                           ter za osebe ali subjekte, ki izkoriščajo ali podpirajo režim Lukašenka, navedene v Prilogi V.“;

               3.

               v členu 2 se odstavek 2 nadomesti z naslednjim:
               „2.   Prepovedano je osebam, navedenim v Prilogah IIIA, IV in V neposredno ali posredno dajati na razpolago ali v njihovo korist kakršna koli sredstva ali gospodarske vire.“;

               4.

               v členu 3(1) se točka (a) nadomesti z naslednjim:

                           „(a)

                           potrebni za zadovoljevanje osnovnih potreb oseb, navedenih v prilogah IIIA, IV in V, ter njihovih vzdrževanih družinskih članov, vključno s plačili za živila, najemninami ali hipotekami, zdravili in zdravstveno oskrbo, davki, zavarovalnimi premijami in pristojbinami za javne storitve;“.

         Člen 2
   Besedilo Priloge k temu sklepu se doda kot Priloga V k Sklepu 2010/639/SZVP.
   Člen 3
   Ta sklep začne veljati na dan sprejetja.

      V Bruslju, 23. januarja 2012

            Za Svet

            Predsednica

         C. ASHTON

      (1)  UL L 280, 26.10.2010, str. 18.

      (2)  UL L 265, 11.10.2011, str. 17.

      PRILOGA

            „PRILOGA V

               Seznam oseb in subjektov iz člena 1(1)(e) in (f) ter člena 2(1)(c) in (d)

                        Osebe

                        Subjekti“.


title: Sklep Sveta (EU) 2015/239 z dne 10. februarja 2015 o sklenitvi Protokola o določitvi ribolovnih možnosti in finančnega prispevka, predvidenih v Sporazumu o partnerstvu v ribiškem sektorju med Evropsko unijo in Demokratično republiko São Tomé in Príncipe, v imenu Evropske unije

text:
               16.2.2015

               SL

               Uradni list Evropske unije

               L 40/4

         SKLEP SVETA (EU) 2015/239
   z dne 10. februarja 2015
   o sklenitvi Protokola o določitvi ribolovnih možnosti in finančnega prispevka, predvidenih v Sporazumu o partnerstvu v ribiškem sektorju med Evropsko unijo in Demokratično republiko São Tomé in Príncipe, v imenu Evropske unije
   SVET EVROPSKE UNIJE JE –
   ob upoštevanju Pogodbe o delovanju Evropske unije ter zlasti člena 43 Pogodbe v povezavi z drugo alineo točke (a) odstavka 6 člena 218 in členom 218(7) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               Svet je 23. julija 2007 s sprejetjem Uredbe (ES) št. 894/2007 (1) odobril Sporazum o partnerstvu v ribiškem sektorju med Demokratično republiko São Tomé in Príncipe in Evropsko skupnostjo (v nadaljnjem besedilu: Sporazum o partnerstvu).

               (2)

               Zadnji Protokol (2) o določitvi ribolovnih možnostih in finančnem prispevku, predvidenih v Sporazumu o partnerstvu se preneha uporabljati 12. maja 2014.

               (3)

               Unija je z Demokratično republiko São Tomé in Príncipe s pogajanji dosegla nov protokol za obdobje štirih let, ki plovilom Unije dodeljuje ribolovne možnosti v vodah, v katerih Demokratična republika São Tomé in Príncipe izvaja svojo suverenost ali jurisdikcijo na področju ribištva.

               (4)

               Ta novi protokol je bil podpisan v skladu s Sklepom 2014/334/EU (3) in se začasno uporablja od datuma podpisa.

               (5)

               Novi protokol bi bilo treba odobriti.

               (6)

               Sporazum o partnerstvu ustanavlja skupni odbor, ki je odgovoren za nadzor uporabe navedenega sporazuma. Skupni odbor lahko poleg tega v skladu s Protokolom odobri določene spremembe Protokola. Da bi olajšali odobritev takih sprememb, je primerno Komisijo pod posebnimi pogoji pooblastiti, da jih odobri po poenostavljenem postopku –

         SPREJEL NASLEDNJI SKLEP:
   Člen 1
   Protokol o določitvi ribolovnih možnosti in finančnega prispevka, predvidenih v Sporazumu o partnerstvu v ribiškem sektorju med Evropsko unijo in Demokratično republiko São Tomé in Príncipe (v nadaljnjem besedilu: Protokol) se odobri v imenu Unije (4).
   Člen 2
   Predsednik Sveta v imenu Unije pošlje uradno obvestilo iz člena 15 Protokola (5).
   Člen 3
   S pridržkom določb in pogojev iz Priloge II je na Komisijo preneseno pooblastilo, da v imenu Unije odobri spremembe Protokola v okviru skupnega odbora.
   Člen 4
   Ta sklep začne veljati na dan sprejetja.

      V Bruslju, 10. februarja 2015

            Za Svet

            Predsednik

         E. RINKĒVIČS

      (1)  Uredba Sveta (ES) št. 894/2007 z dne 23. julija 2007 o sklenitvi Sporazuma o partnerstvu v ribiškem sektorju med Demokratično republiko São Tomé in Príncipe in Evropsko skupnostjo (UL L 205, 7.8.2007, str. 35).

      (2)  Protokol o ribolovnih možnostih in finančnem prispevku, predvidenih v Sporazumu o partnerstvu v ribiškem sektorju med Evropsko unijo in Demokratično republiko São Tomé in Príncipe (UL L 136, 24.5.2011, str. 5).

      (3)  Sklep Sveta 2014/334/EU z dne 19. maja 2014 o podpisu v imenu Evropske unije in začasni uporabi Protokola o določitvi ribolovnih možnosti in finančnega prispevka, predvidenih v Sporazumu o partnerstvu v ribiškem sektorju med Evropsko unijo in Demokratično republiko São Tomé in Príncipe (UL L 168, 7.6.2014, str. 1).

      (4)  Protokol je bil objavljen v UL L 168, 7.6.2014, str. 3 skupaj s sklepom o podpisu.

      (5)  Generalni sekretariat Sveta bo v Uradnem listu Evropske unije objavil datum začetka veljavnosti Protokola.

      PRILOGA

         Obseg prenesenih pooblastil in postopek oblikovanja stališča Unije v skupnem odboru

                  (1)

                  Komisija je pooblaščena za pogajanja z Demokratično republiko São Tomé in Príncipe ter, če je to potrebno in ob izpolnjevanju točke 3 te priloge, za odobritev sprememb Protokola v zvezi s:

                              (a)

                              sklepom o podrobnostih sektorske podpore v skladu s členom 3 Protokola;

                              (b)

                              prilagoditvijo določb v zvezi s pogoji za izvajanje ribolova ter načini uporabe Protokola in njegovih prilog v skladu z odstavkom 2 člena 5 Protokola.

                  (2)

                  Unija v okviru skupnega odbora, ustanovljeneega na podlagi Sporazuma o partnerstvu v ribiškem sektorju:

                              (a)

                              deluje v skladu s svojimi cilji v okviru skupne ribiške politike;

                              (b)

                              upošteva sklepe Sveta z dne 19. marca 2012 o sporočilu o zunanji razsežnosti skupne ribiške politike;

                              (c)

                              zagovarja stališča, skladna z zadevnimi pravili, ki jih sprejmejo regionalne organizacije za upravljanje ribištva.

                  (3)

                  Če je predvideno, da se na seji skupnega odbora sprejme sklep o spremembah Protokola iz točke 1, se sprejmejo potrebni ukrepi, da se v stališču, ki se izrazi v imenu Unije, upoštevajo najnovejša statistična, biološka in druga dognanja, posredovana Komisiji.
                  Službe Komisije v ta namen Svetu ali njegovim pripravljalnim telesom na podlagi teh dognanj in dovolj zgodaj pred zadevno sejo skupnega odbora predložijo v pregled in odobritev dokument, v katerem so predstavljene podrobnosti predloga stališča Unije.
                  Stališče Unije iz pripravljalnega dokumenta šteje kot dogovorjeno, razen če mu na sestanku pripravljalnega telesa Sveta ali v 20 dneh od prejema pripravljalnega dokumenta, kar koli nastopi prej, nasprotuje število držav članic, ki ustreza manjšini, ki lahko prepreči sprejetje. V primeru takega nasprotovanja se zadeva predloži Svetu.
                  Če med nadaljnjimi sestanki, vključno na kraju samem, ni mogoče doseči dogovora o tem, da se v stališču Unije upoštevajo novi elementi, se zadeva predloži Svetu ali njegovim pripravljalnim telesom.
                  Komisija je pozvana, da pravočasno sprejme vse potrebne ukrepe za zagotovitev spremljanja sklepa skupnega odbora, vključno z morebitno objavo zadevnega sklepa v Uradnem listu Evropske unije in predložitvijo kakršnega koli predloga, potrebnega za izvajanje navedenega sklepa.


title: 2004/779/ES: Sklep Sveta z dne 15. novembra 2004 o imenovanju dveh čeških članov in treh čeških nadomestnih članov Odbora regij

text:
               20.11.2004

               SL

               Uradni list Evropske unije

               L 344/31

      SKLEP SVETA

   z dne 15. novembra 2004
   o imenovanju dveh čeških članov in treh čeških nadomestnih članov Odbora regij
   (2004/779/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga češke vlade,
   ob upoštevanju naslednjega:

               (1)

               Svet je 22. januarja 2002 (1) sprejel sklep o imenovanju članov in nadomestnih članov Odbora regij.

               (2)

               Zaradi odstopa g. Jana BŘEZINE, o katerem je bil Svet obveščen 22. julija 2004, in zaradi odstopa g. Oldřicha VLASÁKA, o katerem je bil Svet obveščen 30. avgusta 2004, sta se izpraznili dve mesti članov Odbora regij. Zaradi odstopa g. Petra DUCHOŇA, o katerem je bil Svet obveščen 30. avgusta 2004, se je izpraznilo mesto nadomestnega člana Odbora regij. Dve mesti nadomestnih članov Odbora regij sta se izpraznili zaradi predlaganega imenovanja g. Františka SLAVÍKA in g. Tomáša ÚLEHLE za nadomestna člana –

         SKLENIL:
   Edini člen
   Imenujejo se člani Odbora regij

               (a)

               za člana:

                           1.

                           g. František SLAVÍK,
                           President of the Regional Council of Zlínský kraj,
                           ki nadomesti g. Jana BŘEZINO,

                           2.

                           g. Tomáš ÚLEHLA
                           Mayor of the City of Zlín, Zlínský kraj
                           ki nadomesti g. Oldřicha VLASÁKA;

               (b)

               za nadomestne člane:

                           1.

                           ga. Ivana ČERVINKOVÁ
                           Mayor of the Municipality of Kostelec nad Orlicí, Královehradecký kraj,
                           ki nadomesti g. Petra DUCHOŇA,

                           2.

                           g. Ivan KOSATÍK,
                           2nd Deputy of the President of the Regional Council of Olomoucký kraj,
                           ki nadomesti g. Františka SLAVÍKA,

                           3.

                           g. Petr OSVALD,
                           Member of the local authority of the City of Plzeň, Plzeňský kraj,
                           ki nadomesti g. Tomáša ÚLEHLO

         za preostanek mandata, in sicer do 25. januarja 2006.

      V Bruslju, 15. novembra 2004

            Za Svet

            Predsednik

         M. VAN DER HOEVEN

      (1)  UL L 24, 26.1.2002, str. 38.


title: 2006/69/: Sklep Nadzornega organa EFTA št. 69/06/COL z dne 22. marca 2006 o petinpetdeseti spremembi procesnih in materialnih pravil na področju državne pomoči

text:
               23.11.2006

               SL

               Uradni list Evropske unije

               L 324/34

      SKLEP NADZORNEGA ORGANA EFTA
   št. 69/06/COL
   z dne 22. marca 2006
   o petinpetdeseti spremembi procesnih in materialnih pravil na področju državne pomoči
   NADZORNI ORGAN EFTA (1) JE –
   OB UPOŠTEVANJU Sporazuma o Evropskem gospodarskem prostoru (2) ter zlasti členov 61 do 63 in Protokola 26 k Sporazumu,
   OB UPOŠTEVANJU Sporazuma med državami EFTA o ustanovitvi Nadzornega organa in Sodišča (3), zlasti členov 24 in 5(2)(b) Sporazuma in člena 1 Dela I Protokola 3 Sporazuma,
   KER v skladu s členom 24 Sporazuma o Nadzornem organu in Sodišču Nadzorni organ uveljavlja določbe Sporazuma EGP v zvezi z državno pomočjo,
   KER Nadzorni organ v skladu s členom 5(2)(b) Sporazuma o Nadzornem organu in Sodišču izda obvestila ali smernice o zadevah, ki jih obravnava Sporazum EGP, če to izrecno določata navedeni sporazum ali Sporazum o Nadzornem organu in Sodišču ali če Nadzorni organ meni, da je to potrebno,
   OB SKLICEVANJU na procesna in materialna pravila na področju državne pomoči (4), ki jih je 19. januarja 1994 sprejel Nadzorni organ EFTA (5),
   KER mora Nadzorni organ v skladu s točko II pod naslovom „SPLOŠNO“ na koncu Priloge XV k Sporazumu EGP po posvetovanju z Evropsko komisijo sprejeti akte, ki ustrezajo tistim, ki jih je sprejela Evropska komisija,
   KER je bilo nekdanje poglavje 34 Smernic o državni pomoči, ki je obravnavalo „referenčne in diskontne stopnje ter obrestne mere za vračilo nezakonite državne pomoči“ (6) v celoti izbrisano z Odločbo Kolegija št. 195/04/COL z dne 14. julija 2004 (7),
   KER je zdaj pravna podlaga za izračun obrestnih mer v primeru vračila na voljo v Odločbi Kolegija št. 195/04/COL,
   KER so referenčne obrestne mere obravnavane tudi v Smernicah o državni pomoči v primerih, ko ne gre za vračilo,
   KER zaradi jasnosti o tem, katera pravila veljajo, Nadzorni organ meni, da je nujno v enem samem dokumentu določiti različne metode izračuna in pravne podlage za obrestne mere, uporabljene za vračilo nezakonite pomoči, ter za referenčne obrestne mere in diskontne stopnje, uporabljene v primerih, ko ne gre za vračilo,
   PO POSVETOVANJU z Evropsko komisijo,
   OB SKLICEVANJU na to, da se je Nadzorni organ posvetoval z državami EFTA v dopisih o tej temi z Islandijo, Lihtenštajnom in Norveško z dne 15. februarja 2006 –
   SKLENIL:
   Člen 1
   1.   Smernice o državni pomoči Nadzornega organa se dopolni z uvedbo novega poglavja 34 o metodah določanja referenčnih obrestnih mer in diskontnih stopenj v primerih, ko ne gre za izterjavo. Novo poglavje 34 je priloženo in je sestavni del tega sklepa.
   2.   Novo poglavje 34 se začne uporabljati z dnem, ko ga sprejme Nadzorni organ.
   Člen 2
   Države EFTA se obvestijo z dopisom, ki vsebuje izvod tega sklepa in priloženo poglavje 34 Smernic o državni pomoči Nadzornega organa.
   Člen 3
   Evropska komisija se v skladu s točko (d) Protokola 27 k Sporazumu EGP obvesti z izvodom tega sklepa.
   Člen 4
   Ta sklep se objavi v sklopu EGP in v Dopolnilu EGP Uradnega lista Evropske unije.

      V Bruslju, 22. marca 2006

            Za Nadzorni organ EFTA

         Bjørn T. GRYDELAND

            Predsednik

         Kurt JÄGER

            Član kolegija

      (1)  V nadaljnjem besedilu „Nadzorni organ“.

      (2)  V nadaljnjem besedilu „Sporazum EGP“.

      (3)  V nadaljnjem besedilu „Sporazum o Nadzornem organu in Sodišču“.

      (4)  V nadaljnjem besedilu „Smernice o državni pomoči“.

      (5)  Prvič objavljena v UL L 231, 3.9.1994, str. 1, in istega dne v Dodatku EGP št. 32 Uradnega lista Evropske unije. Posodobljena različica je na voljo na spletni strani Nadzornega organa: www.eftasurv.int

      (6)  Ki delno izvaja Obvestilo Komisije o načinu določanja referenčnih obrestnih mer in diskontnih stopenj (UL C 273, 9.9.1997, str. 3) in Sporočilo Komisije o obrestnih merah, ki jih je treba uporabiti pri vračilu nezakonito dodeljene državne pomoči (UL C 110, 8.5.2003, str. 21).

      (7)  Odločba Kolegija št. 195/04/COL z dne 14. julija 2004 o izvedbenih določbah iz člena 27 dela II Protokola 3 k Sporazumu med državami EFTA o ustanovitvi nadzornega organa in sodišča (še ni objavljena). Spremenjena z Odločbo št. 319/05/COL z dne 14. decembra 2005 (še ni objavljena). Odločba št. 195/04/COL ustreza Uredbi Komisije (ES) št. 794/2004 z dne 21. aprila 2004 o izvajanju Uredbe Sveta (ES) št. 659/1999 o določitvi podrobnih pravil za uporabo [prejšnjega] člena 93 Pogodbe ES [zdaj člena 88] (UL L 140, 30.4.2004, str. 1).

      PRILOGA
      34.   POGLAVJE O DOLOČANJU REFERENČNIH OBRESTNIH MER IN DISKONTNIH STOPENJ (1)

      34.1   UVOD

                  (1)

                  Nadzorni organ EFTA v tem poglavju določa razne metode izračuna in pravne podlage obrestnih mer za vračilo nezakonite pomoči ter referenčnih obrestnih mer in diskontnih stopenj za uporabo v primerih, ko ne gre za vračilo, kot na primer za izračun ekvivalenta dotacije pri pomoči za naložbe (2).

            34.2   OBRESTNE MERE ZA UPORABO V PRIMERU VRAČILA

                  (2)

                  Za primere, ko država Efte terja vračilo nezakonito dodeljene pomoči, je pravna podlaga in metoda izračuna na voljo v členu 9 Odločbe Nadzornega organa EFTA št. 195/04/COL (3).

                  (3)

                  Toda, kot je določeno v členu 13 Odločbe št. 195/04/COL (4) glede izvajanja izdanih nalogov za izterjavo, priglašenih pred 15. julijem 2004 (dan začetka veljavnosti Odločbe št. 195/04/COL) s strani držav EFTA, še vedno veljajo pravila prejšnjega poglavja 34 Smernic o državni pomoči Nadzornega organa EFTA o uporabi obrestnih mer pri vračilu nezakonito dodeljene pomoči.

                  (4)

                  V skladu s členom 10 Odločbe št. 195/04/COL (5) morajo biti sedanje in ustrezne pretekle obrestne mere vračila državne pomoči objavljene v sklopu EGP in Dopolnilu EGP Uradnega lista Evropske unije, informativno pa tudi na internetni strani: www.eftasurv.int

            34.3   REFERENČNE OBRESTNE MERE IN DISKONTNE STOPNJE V PRIMERIH, KO NE GRE ZA VRAČILO

                  (5)

                  Za spremljanje državnih pomoči, kot to zahteva Sporazum EGP, uporablja Nadzorni organ EFTA različne parametre, vključno z referenčnimi obrestnimi merami in diskontnimi stopnjami.

                  (6)

                  Te obrestne mere in stopnje se uporabljajo za merjenje ekvivalenta dotacije pomoči, ki je izplačana v več obrokih, ter za izračun elementa pomoči, ki izhaja iz shem subvencioniranih obresti za posojila. Uporabljajo se tudi pri izvajanju pravila de minimis
                      (6).

                  (7)

                  Referenčne obrestne mere in diskontne stopnje naj bi odsevale povprečno raven obrestnih mer, ki se v različnih državah Efte, pogodbenicah Sporazuma EGP, zaračunavajo za srednje- in dolgoročna posojila (pet do deset let) z običajnim poroštvom.

                  (8)

                  Od 15. julija 2004 so referenčne obrestne mere in diskontne stopnje določene (7):

                              —

                              okvirna stopnja je določena kot petletna medbančna obrestna mera, v ustrezni valuti, povečana za premijo 0,75 točke (75 bazičnih točk);

                              —

                              referenčne obrestne mere in diskontne stopnje se upoštevajo, kakor da so enake povprečju okvirnih stopenj, zabeleženih v prejšnjem septembru, oktobru in novembru;

                              —

                              referenčne obrestne mere in diskontne stopnje se med letom spet prilagodijo, če se za več kot 15 odstotkov razlikujejo od povprečja okvirnih stopenj, zabeleženih v zadnjih treh mesecih, za katere so podatki na voljo.

                  (9)

                  Poudariti je treba tudi:

                              —

                              Tako določene referenčne obrestne mere in diskontne stopnje so najnižje mere in stopnje, ki se lahko povečajo v okoliščinah, v katerih obstaja posebno tveganje (na primer podjetje v težavah, ali kadar ni zagotovljenega poroštva, ki ga navadno zahtevajo banke). V takšnih primerih lahko premija znaša do 400 bazičnih točk ali več, če nobena zasebna banka ne bi odobrila ustreznega posojila.

                              —

                              Nadzorni organ EFTA si pridržuje pravico, kadar je to potrebno za preučitev določenih primerov, do uporabe bolj kratkoročne izhodiščne obrestne mere (na primer enoletne stopnje Libor) ali bolj dolgoročne izhodiščne obrestne mere (na primer stopnje vrednostnih papirjev z dospelostjo deset let) od petletne medbančne obrestne mere.

                              —

                              V primerih, ko petletna medbančna obrestna mera ne bo na voljo, bo izhodiščna obrestna mera temeljila na stopnji donosa državnih obveznic z dospelostjo pet let (ali deset let), povečani za premijo 25 bazičnih točk.

                              —

                              Kadar ni zanesljivih ali ustreznih podatkov in v posebnih okoliščinah sme Nadzorni organ v tesnem sodelovanju z zadevno državo ali državami Efte določiti referenčno obrestno mero ali diskontno stopnjo za eno ali več držav Efte na podlagi drugačne metode ali na podlagi dostopnih podatkov.

                  (10)

                  Referenčne obrestne mere in diskontne stopnje objavi Nadzorni organ EFTA na spletnem naslovu: www.eftasurv.int

            34.4   SPREJETJE

                  (11)

                  Novo poglavje 34 se začne uporabljati z dnem, ko ga sprejme Nadzorni organ EFTA.

         (1)  To poglavje vsebuje Obvestilo Komisije o načinu določanja referenčnih obrestnih mer in diskontnih stopenj (UL C 273, 9.9.1997, str. 3), kot je bilo prilagojeno s Sporočilom Komisije o tehničnih prilagoditvah metode določanja referenčnih obrestnih mer in diskontnih stopenj (UL C 241, 26.8.1999, str. 9) in Obvestilom Komisije o tehnični prilagoditvi referenčne obrestne mere in diskontne stopnje za Grčijo (UL C 66, 1.3.2001, str. 7), od katerih drugo besedilo ne velja za EGP.

         (2)  Prejšnje poglavje 34 o referenčnih in diskontnih stopnjah ter obrestnih merah za vračilo nezakonito dodeljene pomoči je bilo zbrisano z Odločbo Nadzornega organa EFTA št. 195/04/COL z dne 14. julija 2004 o izvedbenih določbah iz člena 27 dela II Protokola 3 k Sporazumu med državami EFTA o ustanovitvi nadzornega organa in sodišča (še ni objavljena). Spremenjena z Odločbo št. 319/05/COL z dne 14. decembra 2005 (še ni objavljena). Odločba št. 195/04/COL v veliki meri ustreza Uredbi Komisije (ES) št. 794/2004 z dne 21. aprila 2004, ki izvaja Uredbo Sveta št. 659/1999 o določitvi podrobnih pravil za uporabo [prejšnjega] člena 93 Pogodbe ES [zdaj člena 88] (UL L 140, 30.4.2004, str. 1). Prejšnje poglavje 34 je v delu 1 (delno) vključevalo Obvestilo Komisije o načinu določanja referenčnih obrestnih mer in diskontnih stopenj (glej opombo 1) in v delu 2 Sporočilo Komisije o obrestnih merah, ki jih je treba uporabiti pri vračilu nezakonito dodeljene državne pomoči (UL C 110, 8.5.2003, str. 21). Odločba št. 195/04/COL med drugim vsebuje določbe o obrestnih merah za vračilo nezakonito dodeljene pomoči. Ne nanaša pa se na metode določanja referenčnih obrestnih mer in diskontnih stopenj za primere, ko ne gre za vračilo. V Skupnosti so referenčne obrestne mere in diskontne stopnje v primerih, ko ne gre za vračilo nezakonito dodeljene pomoči še vedno določene z Obvestilom Komisije o načinu določanja referenčnih obrestnih mer in diskontnih stopenj (glej opombo 1). Sporočilo Komisije z dne 30. aprila 2004 glede zastaranja nekaterih dokumentov o politiki državne pomoči (UL C 115, 30.4.2004, str. 1) v seznamu ne navaja Obvestila Komisije o načinu določanja referenčnih obrestnih mer in diskontnih stopenj.

         (3)  Glej opombo 2.

         (4)  V povezavi z opombo 9 Odločbe Nadzornega organa EFTA št. 195/04/COL (glej opombo 2).

         (5)  Glej opombo 2.

         (6)  Uredba Komisije (ES) št. 69/2001 z dne 12. januarja 2001 o uporabi členov 87 in 88 Pogodbe o ES pri de minimis pomoči (UL L 10, 13.01.2001, str. 30), vključena v oddelek 1e Priloge XV k Sporazumu EGP s Sklepom Skupnega odbora EGP št. 88/2002 (UL L 266, 3.10.2002, str. 56 in Dopolnilo EGP št. 49, 3.10.2002, str. 42).

         (7)  Ker to poglavje velja le od 15. julija 2004, ostane za referenčne obrestne mere in diskontne stopnje pred tem datumom v veljavi prejšnje poglavje 34.1.


title: Sklep Sveta z dne 2. decembra 2004 o spremembi Sklepa Sveta z dne 27. marca 2000 o pooblastilu direktorju Europola za začetek pogajanj o sporazumih s tretjimi državami in organi, ki niso povezani z EU

text:
               22.12.2004

               SL

               Uradni list Evropske unije

               C 317/1

      SKLEP SVETA

   z dne 2. decembra 2004
   o spremembi Sklepa Sveta z dne 27. marca 2000 o pooblastilu direktorju Europola za začetek pogajanj o sporazumih s tretjimi državami in organi, ki niso povezani z EU
   (2004/C 317/01)
   SVET EVROPSKE UNIJE JE –
   ob upoštevanju člena 42(2), člena 10(4) in člena 18 Konvencije o ustanovitvi Evropskega urada za policijo (Konvencije o Europolu) (1),
   ob upoštevanju Akta Sveta z dne 3. novembra 1998 o pravilih pri zunanjih odnosih Europola s tretjimi državami in organi, ki niso povezani z EU (2), in zlasti člena 2 Akta,
   ob upoštevanju Akta Sveta z dne 3. novembra 1998 o pravilih o sprejetju podatkov od tretjih oseb pri Europolu (3), in zlasti člena 2 Akta,
   ob upoštevanju Akta Sveta z dne 12. marca 1999 o pravilih pri prenosu osebnih podatkov Europola tretjim državam in organom (4), in zlasti členov 2 in 3 Akta,
   ob upoštevanju naslednjega:

               (1)

               Operativne zahteve in nujnost učinkovitega boja proti organiziranemu kriminalu preko Europola narekujejo uvrstitev Avstralije na seznam tretjih držav, s katerimi bo direktor Europola glede na pooblastilo začel pogajanja.

               (2)

               Zato je treba Sklep Sveta z dne 27. marca 2000 (5) spremeniti –

         SKLENIL:
   Člen 1
   Sklep Sveta z dne 27. marca 2000 se spremeni, kakor sledi:

               V člen 2(1) se pod naslov „Tretje države“ v abecedni seznam vključi naslednja država:

                              „–

                              Avstralija“.

         Člen 2
   Ta sklep se objavi v Uradnem listu Evropske unije.
   Člen 3
   Ta sklep začne veljati naslednji dan po sprejetju.

      V Bruslju, 2. decembra 2004

            Za Svet

            Predsednik

         P. H. DONNER

      (1)  UL C 316, 27.11.1995, str. 2.

      (2)  UL C 26, 30.1.1999, str. 19.

      (3)  UL C 26, 30.1.1999, str. 17.

      (4)  UL C 88, 30.3.1999, str. 1.

      (5)  UL C 106, 13.4.2000, str. 1. Sklep, kakor je bil nazadnje spremenjen s sklepom z dne 13. junija 2002 (UL C 150, 22.6.2002, str. 1).